അഫ്ഗാനിസ്ഥാനില് ലോക രാജ്യങ്ങളുടെ രക്ഷാദൗത്യം അതീവ അപകടകരം കാബൂളില് രക്ഷാദൗത്യത്തിനെത്തിയ ഇറ്റാലിയന് വിമാനത്തിന് നേരെ വെടിവെപ്പ് ചാവേര് ബോംബാക്രമണത്തോടെ എല്ലാ രക്ഷാപ്രവര്ത്തനങ്ങളും അവതാളത്തില് ഭീകരാക്രമണം മുന്നറിയിപ്പിന് പിന്നാലെ കാബൂള്: കാബൂളിലെ ചാവേര് ബോംബ് സ്ഫോടനത്തോടെ അഫ്ഗാനിസ്ഥാനില് നിന്നുള്ള ലോകരാജ്യങ്ങളുടെ രക്ഷാ ദൗത്യങ്ങള് അവതാളത്തിലായി. കാബൂള് വിമാനത്താവളത്തില് നിന്നുള്ള സര്വീസുകളെല്ലാം നിര്ത്തിവെച്ചിരിക്കയാണ്. ഇന്ത്യയുടെ രക്ഷാപ്രവര്ത്തനംഅടക്കം അവതാളത്തിലാണ്. അഫ്ഗാനില് നിന്നുള്ള ഒഴിപ്പിക്കല് ദൗത്യത്തിന്റെ തിരക്കിനിടയില് ഭീകരാക്രമണമുണ്ടാവുമെന്ന ബ്രിട്ടന്റെയും യു.എസിന്റെയും മുന്നറിയിപ്പുവന്ന് മണിക്കൂറുകള്ക്കകമാണ്, കാബൂളില് ചാവേര് ആക്രമണമെന്ന് സംശയിക്കുന്ന ഇരട്ടസ്ഫോടനങ്ങളുണ്ടായത്. കാബൂള് വിമാനത്താവളത്തിന് പുറത്തുണ്ടായ ഇരട്ട ചാവേര് സ്ഫോടനത്തിനുപിന്നില് ഐ.എസ് ആണെന്ന് താലിബാനും വിശദീകരിക്കുന്നു. വിമാനത്താവളത്തിന്റെ പ്രവേശന കവാടത്തിനരികിലാണ് സ്ഫോടനമുണ്ടായത്. താലിബാന് സേനാംഗങ്ങള്ക്കും പരിക്കേറ്റുവെന്ന് റിപ്പോര്ട്ടുണ്ട്. വിമാനത്താവളം അമേരിക്കന് സേനയും പുറത്ത് താലിബാനുമാണ് നിയന്ത്രിക്കുന്നത്. ഐ.എസ് ഭീകരാക്രമണമുണ്ടാകാന് സാധ്യതയുണ്ടെന്നും ആളുകള് വിമാനത്താവളത്തില്നിന്ന് ഒഴിഞ്ഞുപോകണമെന്നും യു.എസ്യു.കെ സഖ്യകക്ഷികള് മുന്നറിയിപ്പ് നല്കിയിരുന്നു. ഓഗസ്റ്റ് 31നകം ഒഴിപ്പിക്കല് ദൗത്യം പൂര്ത്തിയാക്കി വിദേശരാജ്യങ്ങള് അഫ്ഗാന് വിടണമെന്ന് താലിബാന് അന്ത്യശാസനം നല്കിയതിനെ തുടര്ന്ന് കാബൂള് വിമാനത്താവളത്തില് അഭൂതപൂര്വമായ തിരക്കാണ് ദിവസങ്ങളായി അനുഭവപ്പെടുന്നത്. വിമാനത്താവളത്തിലേക്കുള്ള യാത്ര ഒഴിവാക്കണമെന്ന് നിരവധി രാജ്യങ്ങള് പൗരന്മാരോട് നിര്ദേശിച്ചിരുന്നു. താലിബാന് കാബൂള് പിടിച്ചശേഷം ആയിരങ്ങളാണ് രാജ്യം വിടാന് വിമാനത്താവളത്തിന് പുറത്ത് കാത്തിരിക്കുന്നത്. വിമാനത്താവളത്തില് തങ്ങളുടെ സേനാംഗങ്ങളും ആക്രമണഭീഷണിയിലാണെന്നും ഐ.എസിന്റെ ഭീഷണി നിലനില്ക്കുന്നുവെന്നും താലിബാന് ഉന്നതന് റോയിട്ടേഴ്സിനോട് പറഞ്ഞു. ഓഗസ്റ്റ് 31നുള്ളില് സൈനികര് പൂര്ണമായി പിന്മാറുമെന്ന് പ്രഖ്യാപിച്ച അമേരിക്ക ഒഴിപ്പിക്കല് ഊര്ജിതമാക്കിയിരിക്കുകയാണ്. അതിനിടെ കാബൂള് വിമാനത്താവളത്തില് രക്ഷാദൗത്യത്തിനെത്തിയ ഇറ്റാലിയന് വിമാനത്തിന് നേരെ വെടിവെപ്പ് ഉണ്ടായതായി റിപ്പോര്ട്ടുകള്. കാബൂളില്നിന്നും വിമാനം പറന്നുയര്ന്നതിന് ശേഷമാണ് വെടിവെപ്പ് ഉണ്ടായത്. വെടിവെപ്പില് ആര്ക്കും പരിക്കേറ്റിട്ടില്ലെന്നും റിപ്പോര്ട്ടുകള് സൂചിപ്പിക്കുന്നു. ഇറ്റലിയുടെ ഇ130 വിമാനത്തിന് നേരെയാണ് വെടിവെപ്പ് ഉണ്ടായത്. ഇറ്റാലിയന് പൗരന്മാര്ക്കും രാജ്യം വിടാന് ആഗ്രഹിക്കുന്ന മറ്റ് അഫ്ഗാന് പൗരന്മാരെയും ഒഴിപ്പിക്കാന് വേണ്ടിയാണ് വിമാനമെത്തിയത്. ഇറ്റാലിയന് സേനയ്ക്ക് വേണ്ടി ജോലി ചെയ്തവരെയും അവരുടെ കുടുംബങ്ങളെയും ഒഴിപ്പിക്കുന്ന നടപടികള് രാജ്യം തുടരുകയാണ്. ജി 7 രാജ്യങ്ങളുടെ നേതൃത്വത്തില് നടന്ന അടിയന്തര ചര്ച്ചയില് ഓഗസ്റ്റ് 31നു ശേഷം രാജ്യം വിടാനാഗ്രഹിക്കുന്നവര്ക്ക് സുരക്ഷിതമായി രാജ്യം വിടാന് വഴിയൊരുക്കാന് താലിബാന് തയ്യാറാകണമെന്ന് നിര്ദ്ദേശം രാജ്യങ്ങള് മുന്നോട്ട് വെച്ചിരുന്നു. എന്നാല് ഡോക്ടര്മാര്, എഞ്ചിനീയര്മാര് എന്നിവരടങ്ങുന്ന അഫ്ഗാന് പൗരന്മാരെ രാജ്യം വിടാന് സഹായിക്കരുതെന്ന് അമേരിക്കയ്ക്ക് താലിബാന് വക്താവ് സബ്ബീഹുള്ള മുജാഹിദ് താക്കീത് നല്കി. അഫ്ഗാന് അവരുടെ വൈദഗ്ധ്യം ആവശ്യമാണ്, അവരെ മറ്റ് രാജ്യങ്ങളിലേക്ക് കൊണ്ടുപോകരുതെന്ന് പറഞ്ഞ സബ്ബീഹുള്ള അഫ്ഗാന് പൗരന്മാരെ അഫ്ഗാനിസ്താന് വിടാന് പ്രോല്സാഹിപ്പിക്കരുതെന്നും കൂട്ടിച്ചേര്ത്തു. അതേസമയം അഫ്ഗാനിസ്താനില് യു.എസ് രക്ഷാദൗത്യം ഇപ്പോഴും തുടരുകയാണ്. ഓഗസ്റ്റ് 31നാണ് പൂര്ണമായി സൈനികപിന്മാറ്റം നടത്തുമെന്ന് അമേരിക്ക അറിയിച്ചത്. 82,000 പേരെ അമേരിക്ക ഇതുവരെ കാബൂളില് നിന്നും ഒഴിപ്പിച്ചതായി സെക്രട്ടറി ഓഫ് സ്റ്റേറ്റ് ആന്റണി ബ്ലിങ്കന് അറിയിച്ചു. Stories you may Like